අස්ගාරිගේ අතුරුදන්වීමෙන් මාසයකට පසුව, 2007 මාර්තුවේදී තවත් මුල් පෙළ නිලධාරියෙකු එපරිදිම අතුරුදන් විය. අල් කුඩ්ස් ඒකකයේ සේවය කළ ඔහු අමීර් ශිරාසි නම් විය. මේ දෙදෙනාට අමතරව පර්සියානු ගල්ෆ් කලාපයේ අණදෙන නිලධාරී මොහම්මද් සුල්තානිද අතුරුදන් විය. 2009 ජූලි මස න්‍යෂ්ටික විද්‍යාඥයෙකු වූ ෂහ්රාම් අමීරිද රට හැර ගියවුන්ගේ ලැයිස්තුවට එකතු විය. කොම්හි සේවය කළ ඔහු මෙකා වන්දනාවේදී සවුදි අරාබියේදී අතුරුදන් විය. ඔහුට සිදුවූයේ කුමක්දැයි සොයන ලෙස ඉරානයෙන් සවුදියට පණිවිඩය එවනු ලැබිණි. එයින් මාස කිහිපයකට පසුව ඔහු එක්සත් ජනපදයෙන් මතු විය. ඇමෙරිකානු ඩොලර් මිලියන පහක මුදලක්, නව අනන්‍යතාවක් හා ඇරිසෝනා ප්‍රාන්තයේ නව නිවසක් ඔහුට ලැබුණු දේ අතර විය. ඔහු වසර ගණනාවක සිට බටහිර බුද්ධි සේවාවලට ඔත්තු සැපයූ තැනැත්තෙකු බව සී.අයි.ඒ වාර්තාවලින් කියැවිණි.
ෂහ්රාම් අතුරුදහන් වූයේ කොහේදීද?
සවුදි අරාබියේදී